ଓଡ଼ିଶାର ଏକମାତ୍ର କେନ୍ଦ୍ରୀୟ ବିଶ୍ୱବିଦ୍ୟାଳୟ, କେନ୍ଦ୍ରୀୟ ବିଶ୍ୱବିଦ୍ୟାଳୟ ଓଡ଼ିଶା ବିଭିନ୍ନ ସ୍ନାତକ, ସ୍ନାତକୋତ୍ତର ଓ ଗବେଷଣା ପାଠ୍ୟକ୍ରମରେ ଚଳିତ ବର୍ଷ ନାମଲେଖା କେନ୍ଦ୍ରୀୟ ବିଶ୍ୱବିଦ୍ୟାଳୟ ସାଧାରଣ ପ୍ରବେଶିକା ପରୀକ୍ଷା (ସିୟୁସିଇଟି) ମାଧ୍ୟମରେ ହେବ ବୋଲି ଘୋଷଣା କରିଛନ୍ତି ।
ସିୟୁସିଇଟି-୨୦୨୦ର ୟୁଆରଏଲ ମଙ୍ଗଳବାର ରାତିରେ ଉନ୍ମୋଚିତ ହେବ ।
ଆଶାୟୀ ଛାତ୍ରଛାତ୍ରୀମାନେ ସିୟୁଓର ୱେବସାଇଟରେ ଉପଲବ୍ଧ ସିୟୁସିଇଟି-୨୦୨୦ର ଲିଙ୍କ ଉପରେ ଲଗ୍ ଅନ କରି ଆବେଦନ କରିପାରିବେ ବୋଲି ଶିକ୍ଷାନୁଷ୍ଠାନର ଜନସମ୍ପର୍କ ଅଧିକାରୀ ଡ. ଫଗୁନାଥ ଭୋଇ କହିଛନ୍ତି ।
ଅନଲାଇନ ଆବେଦନ ପ୍ରକ୍ରିୟା ୧୬ ମାର୍ଚ୍ଚ, ୨୦୨୦ରୁ ଆରମ୍ଭ ହେବ ଓ ୧୧ ଏପ୍ରିଲ, ୨୦୨୦ରେ ଶେଷ ହେବ ।
ସାଧାରଣ, ଅନ୍ୟ ପଛୁଆ ବର୍ଗ ଓ ଆର୍ଥିକ ଅନଗ୍ରସର ବର୍ଗର ପ୍ରାର୍ଥୀଙ୍କ ପାଇଁ ଆବେଦନ ଫି ୮୦୦/- ଟଙ୍କା ଥିବା ବେଳେ ଅନୁସୂଚିତ ଜାତି ଓ ଅନୁସୂଚିତ ଜନଜାତି ବର୍ଗଙ୍କ ପାଇଁ ୩୫୦/- ଟଙ୍କା ଆବେଦନ ଫି ଅଛି ।
ଭିନ୍ନକ୍ଷମ ଆବେଦନକାରୀଙ୍କୁ କୌଣସି ଆବେଦନ ଫି ଦେବାକୁ ପଡ଼ିବ ନାହିଁ । ଥରେ ଆବେଦନ କଲେ ଆବେଦନକାରୀ କେନ୍ଦ୍ରୀୟ ବିଶ୍ୱବିଦ୍ୟାଳୟ ପ୍ରଦାନ କରୁଥିବା ଯେକୌଣସି ପାଠ୍ୟକ୍ରମର ପ୍ରବେଶିକା ପରୀକ୍ଷା ଦେବାକୁ ଚୟନ କରିପାରିବେ ।
ସ୍ନାତକ ଓ ସ୍ନାତକୋତ୍ତର ପାଠ୍ୟକ୍ରମ ପାଇଁ ଅଫଲାଇନ (ଓଏମଆର ପଦ୍ଧତି)ରେ ପ୍ରବେଶିକା ପରୀକ୍ଷା ମେ ୨୩ ଓ ୨୪, ୨୦୨୦ରେ ୨ ଘଣ୍ଟା ଧରି ଅନୁଷ୍ଠିତ ହେବ ଓ ବିଭିନ୍ନ ଗବେଷଣା ପାଠ୍ୟକ୍ରମ ପାଇଁ ଅନଲାଇନ (କମ୍ପ୍ୟୁଟର ଆଧାରିତ) ପରୀକ୍ଷା ୩୦ ଓ ୩୧ ମେ ୨୦୨୦ରେ ଅନୁଷ୍ଠିତ ହେବ ।
କେନ୍ଦ୍ରୀୟ ବିଶ୍ୱବିଦ୍ୟାଳୟ, ଓଡ଼ିଶା ଚଳିତ ଶିକ୍ଷାବର୍ଷରେ ୩୦ଟି ପାଠ୍ୟକ୍ରମ ପାଇଁ ନାମଲେଖା ଆବେଦନ ଆହ୍ୱାନ କରିଛନ୍ତି ।
ଏଥିରେ ୨ ବର୍ଷିଆ ସ୍ନାତକୋତ୍ତର ପାଠ୍ୟକ୍ରମ- ଓଡ଼ିଆ ଏମ.ଏ, ଇଂରାଜୀ ଏମ.ଏ, ହିନ୍ଦୀ ଏମ.ଏ, ସଂସ୍କୃତ ଏମ.ଏ, ନୃତତ୍ୱ ବିଜ୍ଞାନ ଏମଏସସି, ସମାଜ ବିଜ୍ଞାନ ଏମ.ଏ, ଅର୍ଥନୀତି ଏମ.ଏ, ସାମ୍ବାଦିକତା ଓ ଗଣ ଯୋଗାଯୋଗ ଏମ.ଏ, ଜୈବ ବିବିଧତା ଓ ପ୍ରାକୃତିକ ସମ୍ପଦ ସଂରକ୍ଷଣ ଏମ.ଏସ.ସି, ମାଷ୍ଟର ଇନ ବିଜିନେସ ଆଡମିନିଷ୍ଟ୍ରେସନ (ଏମବିଏ), ପରିସଂଖ୍ୟାନ ଏମଏସସି, ୨ ବର୍ଷିଆ ୟୁଜି ପାଠ୍ୟକ୍ରମ- ବ୍ୟାଚେଲର ଇନ ଏଜୁକେଶନ (ବିଇଡି), ୫ ବର୍ଷିଆ ଇଣ୍ଟିଗ୍ରେଟେଡ ଗଣିତ ଏମ.ଏସ.ସି, ୩ ବର୍ଷିଆ ୟୁଜି ପାଠ୍ୟକ୍ରମ- ବ୍ୟାଚେଲର ଇନ କମ୍ପ୍ୟୁଟର ଆପ୍ଲିକେସନ (ବିସିଏ), ନୃତତ୍ୱ ବିଜ୍ଞାନ, ଜୈବ ବିବିଧତା ଓ ପ୍ରାକୃତିକ ସମ୍ପଦ ସଂରକ୍ଷଣ, ଅର୍ଥନୀତି, ଶିକ୍ଷା, ସାମ୍ବାଦିକତା ଓ ଗଣ ଯୋଗାଯୋଗ, ଓଡିଆ, ସମାଜ ବିଜ୍ଞାନ ଓ ପରିସଂଖ୍ୟାନରେ ଏମ.ଫିଲ୍, ନୃତତ୍ୱ ବିଜ୍ଞାନ, ଜୈବ ବିବିଧତା ଓ ପ୍ରାକୃତିକ ସମ୍ପଦ ସଂରକ୍ଷଣ, ଅର୍ଥନୀତି, ଶିକ୍ଷା, ସାମ୍ବାଦିକତା ଓ ଗଣ ଯୋଗାଯୋଗ, ଓଡିଆ, ସମାଜ ବିଜ୍ଞାନ ଓ ପରିସଂଖ୍ୟାନରେ ପିଏଚଡି ପାଠ୍ୟକ୍ରମ ସାମିଲ ରହିଛି ।
ସିୟୁସିଇଟି-୨୦୨୦ ପାଇଁ ଯୋଗ୍ୟତା ମାପଦଣ୍ଡ ପୂରଣ କରିଥିବା ପ୍ରାର୍ଥୀମାନେ ଏହି ପରୀକ୍ଷା ପାଇଁ ଆବେଦନ କରିପାରିବେ ।
ଯୋଗ୍ୟତା ମାପଦଣ୍ଡର ସବିଶେଷ ତଥ୍ୟ ଓ ପ୍ରତି ପାଠ୍ୟକ୍ରମର ଉପଲବ୍ଧ ସିଟ୍ ସଂଖ୍ୟା ସିୟୁଓ ୱେବସାଇଟ (http://cuo.ac.in/) ତଥା ସିୟୁସିଇଟି ୱେବସାଇଟ https://www.cucetexam.in/ )ରୁ ମିଳି ପାରିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
